钦定古今图书集成/理学汇编/经籍典/第128卷 > 《召公赞》前人
## 钦定古今图书集成/理学汇编/经籍典/第128卷 > 《召公赞》前人

吾读《召诰》中语，丁宁反复言“敬”者，凡七八焉。成王享
百年之寿，而周家卜世过于夏、商，有以也。及读《君奭
篇》，周公殷殷一体之义，至今犹可想见。后世儒生疑
召公所不悦于周公者，陋矣。按史，共和之际，时事亦
孔艰矣。二公之裔，犹能同心翼蔽元储，镇定王室，况
当时哉！